Georg Rörer

Georg Rörer, kalt Rorarius (født 1. oktober 1492 i Deggendorf i Niederbayern, død 24. april 1557 i Jena) var en protestantisk teolog og medarbeider av Martin Luther.


== Liv og virke ==


=== Bakgrunn ===
Georg Rörer tilbragte sannsynligvis sin ungdom i Deggendorf. I 1511 påbegynte han sitt studium i Leipzig og ble 1520 magister. Fra 1522 fortsatte han sitt studium i Wittenberg, hvor han møtte Luther, Philipp Melanchthon og Johannes Bugenhagen. 


=== Første «lutherske» presteordinasjon ===
Den 14. mai ble Georg Rörer der ordinert av Luther til den første evangelisk-lutherske prest.
Rörer ble 1525 gift med Johanna (Hannika) Bugenhagen, søsteren av presten i Wittenberg. Hun fødte samme år en sønn, Paul. I 1526 døde Johanna av pesten, og Rörer flyttet med sin sønn til Luthers hjem. I 1528 giftet Rörer seg trolig med en tidligere nonne kalt Magdalena, som han fikk fire barn med (Johannes, Stefan, Anastasia og Hanna).
I 1529 ledsaget Rörer Luther ved samtalene med Ulrich Zwingli i Marburg (religionssamtalene i Marburg). Ved siden av å være Luthers ledsager ved denne og andre reiser, gjorde han seg fortjent gjennom nedskrivningen av Luthers prekener, forelesninger, taler og brev, samt forelesninger av Melanchthon og prekener av Bugenhagen. Særlig viktig var hans bidrag til Tischreden, en samling nedtegnelser av hva Luther sa (talte) «ved bordet». I 1537 fritok kurfyrst Johann Fredrik I av Sachsen ham fra hans kirkelige plikter, og gav ham offisielt i oppdrag å arbeide med dokumentasjonen av Luthers verk.
Georg Rörers oppgave ble vanskeliggjort av Luthers død og den schmalkaldiske krig, men ble senere (fra 1551) støttet av den danske konge Christian III. Rörer reiste derfor til København, men på grunn av helseproblemer dro han tilbake til Jena allerede i 1553.
Fra Rörer stammer den eldste kjente nevnelse av Luthers oppslag i Wittenberg av de 95 teser i 1517. Men dateringen av Rörers omtale av dette er omstridt. Det er ikke entydig om den stammer fra Luthers levetider, eller etterpå. I alle fall er den fra etter 1540.


== Referanser ==


== Eksterne lenker ==
Ernst Kroker: Rörers Handschriftenbände und Luthers Tischreden. Archiv für Reformationsgeschichte (ARG)
Georg Müller: Art. Rörer, in: Realenzyklopädie für protestantische Theologie und Kirche (RE), Band 24, Seite 426-432.
B. Klaus: Georg Rörer ein bayrischer Mitarbeiter Martin Luthers. In: Zeitschrift für bayerische Kirchengeschichte. (ZBKG) Jahrgang 26, 1957, Seite 93-143
(de) Ernst Koch: «Rörer,Georg.» I Neue Deutsche Biographie (NDB). Bind 21, Duncker & Humblot, Berlin 2003, ISBN 3-428-11202-4, s. 735 (digitalisering).
(de) Eduard Jacobs: «Rörer, Georg». I Allgemeine Deutsche Biographie (ADB). Bind 53, Duncker & Humblot, Leipzig 1907, s. 480–485.
(de) Manfred Eder: «Rörer, Georg (Rorarius)» i Biographisch-Bibliographisches Kirchenlexikon (BBKL). Bind 8, Herzberg 1994, ISBN 3-88309-053-0, sp. 523–526.
Stefan Michel / Christian Speer (Hgg.): Georg Rörer (1492-1557). Der Chronist der Wittenberger Reformation (LStRLO 15), Leipzig 2012
Stefan Michel: „… mein lieber Schwager“. Johannes Bugenhagen und Georg Rörer in ihren familiären und theologischen Beziehungen, in: Der späte Bugenhagen, hrsg. von Irene Dinge; Stefan Rhein (Schriften der Stiftung Luthergedenkstätten in Sachsen-Anhalt 13). Leipzig 2011, 63-73.
Stefan Michel: Thematische Bearbeitungen der Tischreden Martin Luthers durch Georg Rörer (1392-1557). Beobachtungen zu Überlieferung und Funktion, in: Martin Luthers Tischreden. Neuansätze der Forschung, hrsg. von Katharina Bärenfänger; Volker Leppin; Stefan Michel (SMHR 71). Tübingen 2013, 221-240.
Christian Speer: Georg Rörer (1492–1557) in Wittenberg und Jena – Versuch einer lokalen und sozialen Verortung. Zugleich ein Beitrag über Möglichkeiten und Grenzen der Stadtbuchforschung, in: Lück, Heiner et alii (Hrsg.), Das ernestinische Wittenberg: Stadt und Bewohner (Textband) (Wittenberg-Forschungen 2), Petersberg 2013, S. 255–264
Nikola von Merveldt: Vom Geist im Buchstaben. Georg Rörers reformatorische Typographie der Heiligen Schrift. In: Frieder von Ammon / Herfried Vögel (Hgg.): Die Pluralisierung des Paratextes in der Frühen Neuzeit (Berlin, Münster 2008), 187-223.